Reemo Voltri

Eesti Haridustöötajate Liit Teie 19.09.2024

 Meie 26.09.2024 nr 1-6/364-1

**Koolieelsete õppeasutuste õpetajate palgaläbirääkimistest**

Olete saatnud kutse koolieelsete õppeasutuste pidajatele, et pidada läbirääkimisi 27.09.2024 lasteaia õpetajate palgatingimustega seotud kollektiivlepingu osas. Kollektiivlepingu eesmärgiks on leppida kokku lasteaia õpetajate palgamäärad järgmiseks aastaks/järgmisteks aastateks.

Kollektiivlepingu projekt “Koolieelsete õppeasutuste õpetajate töötasu on aastatel 2025-2027 minimaalselt 90% üldhariduskoolide õpetajate töötasu alammäärast”.

Rõhutame, et omavalitsused saavad  võtta vastutuse töötasu läbirääkimisteks siis, kui Vabariigi Valitsuse poolt on riigieelarve strateegias tagatud finantsgarantii õpetaja palgakasvuks. Juhime tähelepanu, et Eesti Linnade ja Valdade Liit on 11.09.2024 pöördunud Vabariigi Valitsuse poole seoses täiendavate kulude katmisega, mis on omavalitsustel tekkinud lasteaiaõpetajate ja tugispetsialistide töötasu kasvuga käesoleval, 2024. aastal. Vastust hetkel sellele pöördumisele me saanud veel ei ole.

Lugupidamisega

/allkirjastatud digitaalselt/

Veikko Luhalaid

tegevdirektor

Eesti Linnade ja Valdade Liit

Koopia: Kohalikud omavalitsused

 Haridus- ja Teadusministeerium

 Rahandusministeerium

 Regionaal- ja Põllumajandusministeerium

 Eesti Alushariduse Juhtide Ühendus

 Eesti Eralasteaedade Liit

 Eesti Lasteaednike Liit

 Eesti Vabade Waldorfkoolide ja -lasteaedade Ühendus

 Eesti Ametiühingute Keskliit

 Era alushariduse asutused